CELEX: 32018R0046
Language: lt
Date: 2017-10-20 00:00:00
Title: 2017 m. spalio 20 d. Komisijos deleguotasis reglamentas (ES) 2018/46, kuriuo nustatomas 2018 m. tam tikrai demersinei ir giliavandenei žvejybai šiaurės vakarų vandenyse taikomas išmetimo į jūrą mažinimo planas

12.1.2018   
               
               
                  LT
               
               
                  Europos Sąjungos oficialusis leidinys
               
               
                  L 7/13
               
            KOMISIJOS DELEGUOTASIS REGLAMENTAS (ES) 2018/46
      2017 m. spalio 20 d.
      kuriuo nustatomas 2018 m. tam tikrai demersinei ir giliavandenei žvejybai šiaurės vakarų vandenyse taikomas išmetimo į jūrą mažinimo planas
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. gruodžio 11 d. Europos Parlamento ir Tarybos reglamentą (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (1), ypač į jo 15 straipsnio 6 dalį ir 18 straipsnio 1 ir 3 dalis,
      kadangi:
      
                  (1)
               
               
                  Reglamentu (ES) Nr. 1380/2013 siekiama palaipsniui sustabdyti laimikio, sužvejoto vykdant visą ES žvejybą, išmetimą į jūrą, įvedant įpareigojimą iškrauti rūšių, kurioms taikomi sužvejojamo kiekio apribojimai, žuvų laimikį;
               
            
                  (2)
               
               
                  siekiant vykdyti įpareigojimą iškrauti laimikį, Reglamento (ES) Nr. 1380/2013 15 straipsnio 6 dalyje Komisija įgaliojama deleguotaisiais aktais ne ilgesniam kaip trejų metų laikotarpiui priimti išmetimo į jūrą mažinimo planus remdamasi bendromis rekomendacijomis, kurias parengė valstybės narės, pasikonsultavusios su atitinkamomis patariamosiomis tarybomis;
               
            
                  (3)
               
               
                  atsižvelgiant į bendrą rekomendaciją, kurią 2016 m. pateikė Airija, Belgija, Ispanija, Jungtinė Karalystė, Nyderlandai ir Prancūzija, Komisijos deleguotuoju reglamentu (ES) 2016/2375 (2) nustatytas tam tikrai demersinių (priedugnio) žuvų žvejybai šiaurės vakarų vandenyse 2016–2018 m. laikotarpiu taikomas išmetimo į jūrą mažinimo planas;
               
            
                  (4)
               
               
                  Airija, Belgija, Ispanija, Jungtinė Karalystė, Nyderlandai ir Prancūzija turi tiesioginių žvejybos šiaurės vakarų vandenyse valdymo interesų. Pasikonsultavusios su Šiaurės vakarų vandenų patariamąja taryba tos valstybės narės 2017 m. gegužės 31 d. pateikė Komisijai naują bendrą rekomendaciją dėl 2018 m. demersinei ir giliavandenei žvejybai šiaurės vakarų vandenyse taikomo išmetimo į jūrą mažinimo plano. Iš atitinkamų mokslo įstaigų buvo gauta mokslinės informacijos, ją peržiūrėjo Žuvininkystės mokslo, technikos ir ekonomikos komitetas (ŽMTEK) (3). Naujojoje bendroje rekomendacijoje siūlomos priemonės atitinka Reglamento (ES) Nr. 1380/2013 18 straipsnio 3 straipsnį, taigi jas galima įtraukti į šį reglamentą;
               
            
                  (5)
               
               
                  pagal Reglamento (ES) Nr. 1380/2013 15 straipsnio 1 dalies c punktą šiaurės vakarų vandenyse įpareigojimas iškrauti rūšių, pagal kurias apibrėžiama žvejyba, kuriai taikomi sužvejojamo kiekio apribojimai, žuvų laimikį pradedamas taikyti ne vėliau kaip nuo 2016 m. sausio 1 d. Naujojoje bendroje rekomendacijoje nurodyti laivynai, kurie, vykdydami mišriąją atlantinių menkių, juodadėmių menkių, paprastųjų merlangų ir ledjūrio menkių žvejybą, norveginių omarų žvejybą, mišriąją europinių jūrų liežuvių ir jūrinių plekšnių žvejybą, taip pat europinių jūrinių lydekų, megrimų ir sidabrinių polakų žvejybą, turi laikytis įpareigojimo iškrauti laimikį;
               
            
                  (6)
               
               
                  pagal naująją bendrą rekomendaciją 2018 m. išmetimo į jūrą mažinimo planas turėtų būti taikomas ne tik Deleguotajame reglamente (ES) 2016/2375 nurodytai žvejybai (t. y. itin mišriai atlantinių menkių, juodadėmių menkių, paprastųjų merlangų ir ledjūrio menkių žvejybai, norveginių omarų žvejybai, mišriajai europinių jūrų liežuvių bei jūrinių plekšnių žvejybai ir europinių jūrinių lydekų, megrimų bei sidabrinių polakų žvejybai), bet ir ledjūrio menkių žvejybai ICES VI, Vb ir VII kvadratuose. Jis taip pat turėtų būti taikomas priegaudos rūšių žuvims, sužvejotoms vykdant tam tikrą žvejybą;
               
            
                  (7)
               
               
                  be to, naujojoje bendroje rekomendacijoje siūloma nuo 2018 m. įpareigojimą iškrauti laimikį taikyti giliavandenei žvejybai tralais ir velkamaisiais tinklais žvejojant juodąsias kalavijas, melsvąsias molvas ir grenadierius ICES VI parajonyje ir ICES Vb kvadrate;
               
            
                  (8)
               
               
                  atsižvelgiant į žvejybos įrankių, žvejybos praktikos ir ekosistemos charakteristikas, naujojoje bendroje rekomendacijoje siūloma Reglamento (ES) Nr. 1380/2013 15 straipsnio 4 dalies b punkte nurodytą su išgyvenamumu susijusią išimtį 2018 metais taikyti ICES VI kvadrate ir VII parajonyje dugninėmis gaudyklėmis ir gaudyklėmis sužvejotiems norveginiams omarams. ŽMTEK padarė išvadą, kad šios išimties taikymas pagrįstas. Todėl ta išimtis turėtų būti įtraukta į 2018 m. išmetimo į jūrą mažinimo planą;
               
            
                  (9)
               
               
                  naujojoje bendroje rekomendacijoje siūloma Reglamento (ES) Nr. 1380/2013 15 straipsnio 4 dalies b punkte nurodytą su išgyvenamumu susijusią išimtį 2018 m. taikyti mažiausio išteklių išsaugojimą užtikrinančio orientacinio dydžio nesiekiantiems europiniams jūrų liežuviams, sužvejotiems 80–99 mm akių tralais su kėtoklėmis ICES VIId kvadrate šešių jūrmylių atstumu nuo kranto ir už nustatytų jauniklių augimo vietų ribų. ŽMTEK pažymėjo, kad reglamente nurodytas jauniklių augimo vietas reikėtų apibrėžti. Todėl ši išimtis turėtų būti įtraukta į 2018 m. išmetimo į jūrą mažinimo planą su sąlyga, kad atitinkamos valstybės narės atliks papildomų bandymų ir pateiks informacijos apie jauniklių augimo vietų geografinę padėtį;
               
            
                  (10)
               
               
                  naujojoje bendroje rekomendacijoje siūloma, kad 2018 m. tam tikra apimtimi tam tikrai žvejybai būtų taikomos septynios įpareigojimo iškrauti laimikį de minimis išimtys. ŽMTEK, peržiūrėjęs valstybių narių pateiktą informaciją, padarė išvadą, kad bendroje rekomendacijoje pateikiami argumentai (kai kuriais atvejais patvirtinti kokybiniu išlaidų vertinimu) – sunkiai padidinamas selektyvumas ir (arba) neproporcingos nepageidaujamo laimikio tvarkymo išlaidos – yra pagrįsti. Atsižvelgiant į tai, kas išdėstyta pirmiau, ir neturint tam prieštaraujančios mokslinės informacijos, tikslinga šias de minimis išimtis įtraukti į 2018 m. išmetimo į jūrą mažinimo planą, laikantis bendroje rekomendacijoje siūlomų procentinių dydžių ir neviršijant Reglamento (ES) Nr. 1380/2013 15 straipsnio 1 dalyje leidžiamų lygių;
               
            
                  (11)
               
               
                  siūlomos de minimis išimties taikymas paprastiesiems merlangams – ne daugiau kaip 6 % bendro metinio šios rūšies laimikio, sužvejoto laivų, kurie paprastuosius merlangus ICES VII d ir e kvadratuose žvejoja mažesnio kaip 100 mm dydžio akių dugniniais tralais ir velkamaisiais tinklais, taip pat pelaginiais tralais, – yra grindžiamas tuo, kad padidinti selektyvumą labai sunku;
               
            
                  (12)
               
               
                  siūlomos de minimis išimties taikymas paprastiesiems merlangams – ne daugiau kaip 6 % bendro metinio šios rūšies laimikio, sužvejoto laivų, kurie paprastuosius merlangus ICES VII b–j kvadratuose žvejoja ne mažesnio kaip 100 mm dydžio akių dugniniais tralais ir velkamaisiais tinklais, – yra grindžiamas tuo, kad padidinti selektyvumą labai sunku;
               
            
                  (13)
               
               
                  siūlomos de minimis išimties taikymas paprastiesiems merlangams – ne daugiau kaip 6 % (2018 m.) bendro metinio šios rūšies laimikio, sužvejoto laivų, kurie paprastuosius merlangus ICES VII (išskyrus VII a, d ir e) parajonyje žvejoja mažesnio kaip 100 mm dydžio akių dugniniais tralais ir velkamaisiais tinklais, – yra grindžiamas tuo, kad padidinti selektyvumą labai sunku;
               
            
                  (14)
               
               
                  dėl šių trijų siūlomų de minimis išimčių taikymo paprastiesiems merlangams Deleguotajame reglamente (ES) 2016/2375 reikalauta, kad atitinkamos valstybės narės Komisijai pateiktų išimtis pagrindžiančios papildomos mokslinės informacijos. ŽMTEK pastebėjo, kad, nors vis dar reikia išsamių įrodymų, pateiktoje papildomoje informacijoje atsižvelgta į kai kuriuos ŽMTEK iškeltus klausimus. ŽMTEK pabrėžė būtinybę šiems ištekliams taikyti nuoseklesnį požiūrį. Remiantis ŽMTEK peržiūrėtais moksliniais įrodymais ir atsižvelgiant į tai, kad pagerėjo išimtį pagrindžiantys įrodymai, ta išimtis turėtų būti įtraukta į 2018 m. išmetimo į jūrą mažinimo planą;
               
            
                  (15)
               
               
                  siūlomos de minimis išimties taikymas norveginiams omarams – ne daugiau kaip 6 % bendro metinio šios rūšies laimikio, sužvejoto laivų, kurie norveginius omarus žvejoja ICES VII parajonyje, – yra grindžiamas tuo, kad padidinti selektyvumą labai sunku. ŽMTEK padarė išvadą, kad šios išimties taikymas pagrįstas. Todėl ta išimtis turėtų būti įtraukta į 2018 m. išmetimo į jūrą mažinimo planą;
               
            
                  (16)
               
               
                  siūlomos de minimis išimties taikymas norveginiams omarams – ne daugiau kaip 2 % bendro metinio šios rūšies laimikio, sužvejoto laivų, kurie norveginius omarus žvejoja ICES VI parajonyje, – yra grindžiamas tuo, kad padidinti selektyvumą labai sunku, ir tuo, kad esama patvirtinamosios kiekybinės informacijos apie neproporcingas nepageidaujamo laimikio tvarkymo išlaidas. ŽMTEK padarė išvadą, kad šios išimties taikymas pagrįstas. Todėl ta išimtis turėtų būti įtraukta į 2018 m. išmetimo į jūrą mažinimo planą;
               
            
                  (17)
               
               
                  siūlomos de minimis išimties taikymas europiniams jūrų liežuviams – ne daugiau kaip 3 % bendro metinio šios rūšies laimikio, sužvejoto laivų, kurie ICES VII d, e, f, g ir h kvadratuose juos žvejoja padidinto selektyvumo TBB žvejybos įrankiu, kurio tinklo akių dydis yra 80–199 mm, – yra grindžiamas tuo, kad padidinti šios žvejybos selektyvumą labai sunku. ŽMTEK pažymėjo, kad šia išimtimi siekiama kompensuoti didesnio selektyvumo žvejybos įrankio naudojimą ir padengti likutinį į jūrą išmetamą kiekį. Todėl ta išimtis turėtų būti įtraukta į 2018 m. išmetimo į jūrą mažinimo planą;
               
            
                  (18)
               
               
                  siūlomos de minimis išimties taikymas europiniams jūrų liežuviams – ne daugiau kaip 3 % bendro metinio šios rūšies laimikio, sužvejoto laivų, kurie ICES VII d, e, f ir g kvadratuose juos žvejoja sieniniais ir žiauniniais tinklais, – yra grindžiamas tuo, kad padidinti šios žvejybos selektyvumą labai sunku. ŽMTEK padarė išvadą, kad šios išimties taikymas tiksliai apibrėžtas. Todėl ta išimtis turėtų būti įtraukta į 2018 m. išmetimo į jūrą mažinimo planą;
               
            
                  (19)
               
               
                  tam tikros Deleguotojo reglamento (ES) 2016/2375 nuostatos taikomos tik 2017 m. Todėl tas reglamentas turėtų būti panaikintas ir pakeistas nauju reglamentu, kuris imtų galioti nuo 2018 m. sausio 1 d.;
               
            
                  (20)
               
               
                  kadangi šiame reglamente numatytos priemonės daro tiesioginį poveikį Sąjungos laivų žvejybos sezono planavimui ir atitinkamai ekonominei veiklai, šis reglamentas turėtų įsigalioti iš karto, kai tik bus paskelbtas. Jis turėtų būti taikomas nuo 2018 m. sausio 1 d.,
               
            PRIĖMĖ ŠĮ REGLAMENTĄ:
      1 straipsnis
      Įpareigojimo iškrauti laimikį vykdymas
      Reglamento (ES) Nr. 1380/2013 15 straipsnio 1 dalyje nustatytas įpareigojimas iškrauti laimikį pagal šį reglamentą taikomas ICES V (išskyrus Va zoną ir tik Vb zonos Sąjungos vandenyse), VI ir VII zonose vykdomai demersinei ir giliavandenei žvejybai.
      2 straipsnis
      Apibrėžtys
      Flamandiškoji sekcija – galinis smailėjantis sijinio tralo tinklo segmentas, kurio priekis prijungtas tiesiogiai prie tralo maišo. Viršutinį ir apatinį tinklo segmentus turi sudaryti ne mažesnės kaip 120 mm akys (matuojant tarp mazgų), o sekcijos ištempto tinklinio audinio ilgis turi būti bent 3 m.
      3 straipsnis
      Rūšys, kurioms taikomas įpareigojimas iškrauti laimikį
      Įpareigojimas iškrauti laimikį taikomas kiekvienai šio reglamento priede nurodytai žvejybai su sąlyga, kad taikomos 4 ir 5 straipsniuose nustatytos išimtys.
      4 straipsnis
      Su išgyvenamumu susijusi išimtis
      1.   Reglamento (ES) Nr. 1380/2013 15 straipsnio 4 dalies b punkte nustatyta su išgyvenamumu susijusi išimtis taikoma:
      
                  a)
               
               
                  norveginiams omarams (Nephrops norvegicus), sužvejotiems dugninėmis gaudyklėmis ir gaudyklėmis (žvejybos įrankių kodai (4) – FPO ir FIX) ICES VI ir VII parajoniuose;
               
            
                  b)
               
               
                  europiniams jūrų liežuviams (Solea solea), kurių dydis nesiekia mažiausio išteklių išsaugojimą užtikrinančio orientacinio dydžio ir kurie sužvejoti tralais su kėtoklėmis (žvejybos įrankių kodai: OTT, OTB, TBS, TBN, TB, PTB, OT, PT, TX), kurių tralo maišo akių dydis 80–99 mm, ICES VIId kvadrate šešių jūrmylių atstumu nuo kranto ir už nustatytų jauniklių augimo vietų ribų, vykdant žvejybos operacijas, atitinkančias šias sąlygas: žvejojama laivais, kurių ilgis – ne didesnis kaip 10 metrų, o variklio galia – ne didesnė kaip 221 kW, vandenyse, kurių gylis – ne didesnis kaip 30 metrų, o valksmo trukmė – ne ilgesnė kaip 1 val. 30 min. Taip sužvejoti europiniai jūrų liežuviai nedelsiant paleidžiami.
               
            2.   Tiesioginių valdymo interesų šiaurės vakarų vandenyse turinčios valstybės narės iki 2018 m. gegužės 1 d. Komisijai pateikia visą papildomą mokslinę informaciją, pagrindžiančią 1 dalies b punkte nurodytos išimties taikymą. Tą informaciją iki 2018 m. rugsėjo 1 d. įvertina ŽMTEK.
      5 straipsnis
      
         De minimis išimtys
      Nukrypstant nuo Reglamento (ES) Nr. 1380/2013 15 straipsnio 1 dalies, į jūrą išmesti leidžiama šiuos kiekius:
      
                  a)
               
               
                  paprastųjų merlangų (Merlangius merlangus) – ne daugiau kaip 6 % bendro metinio šios rūšies laimikio, sužvejoto laivų, kurie paprastuosius merlangus privalo iškrauti ir kurie juos žvejoja mažesnio kaip 100 mm dydžio akių dugniniais tralais ir velkamaisiais tinklais (OTB, SSC, OTT, PTB, SDN, SPR, TBN, TBS, TB, SX, SV, OT, PT ir TX) ir pelaginiais tralais (OTM, PTM) ICES VII d ir e kvadratuose;
               
            
                  b)
               
               
                  paprastųjų merlangų (Merlangius merlangus) – ne daugiau kaip 6 % bendro metinio šios rūšies laimikio, sužvejoto laivų, kurie paprastuosius merlangus privalo iškrauti ir kurie juos žvejoja ne mažesnio kaip 100 mm dydžio akių dugniniais tralais ir velkamaisiais tinklais (OTB, SSC, OTT, PTB, SDN, SPR, TBN, TBS, TB, SX, SV, OT, PT ir TX) ir pelaginiais tralais (OTM, PTM) ICES VII b–j kvadratuose;
               
            
                  c)
               
               
                  paprastųjų merlangų (Merlangius merlangus) – ne daugiau kaip 6 % bendro metinio šios rūšies laimikio, sužvejoto laivų, kurie paprastuosius merlangus privalo iškrauti ir kurie juos žvejoja mažesnio kaip 100 mm dydžio akių dugniniais tralais ir velkamaisiais tinklais (OTB, SSC, OTT, PTB, SDN, SPR, TBN, TBS, TB, SX, SV OT, PT ir TX) ir pelaginiais tralais (OTM, PTM) ICES VII parajonyje, išskyrus VII a, d ir e kvadratus;
               
            
                  d)
               
               
                  norveginių omarų (Nephrops norvegicus) – ne daugiau kaip 6 % bendro metinio šios rūšies laimikio, sužvejoto laivų, kurie norveginius omarus privalo iškrauti ir kurie juos žvejoja ICES VII parajonyje;
               
            
                  e)
               
               
                  norveginių omarų (Nephrops norvegicus) – ne daugiau kaip 2 % bendro metinio šios rūšies laimikio, sužvejoto laivų, kurie norveginius omarus privalo iškrauti ir kurie juos žvejoja ICES VI parajonyje;
               
            
                  f)
               
               
                  europinių jūrų liežuvių (Solea solea) – ne daugiau kaip 3 % bendro metinio šios rūšies laimikio, sužvejoto laivų, kurie europinius jūrų liežuvius privalo iškrauti ir kurie juos ICES VII d, e, f ir g kvadratuose žvejoja sieniniais ir žiauniniais tinklais;
               
            
                  g)
               
               
                  europinių jūrų liežuvių (Solea solea) – ne daugiau kaip 3 % bendro metinio šios rūšies laimikio, sužvejoto laivų, kurie europinius jūrų liežuvius privalo iškrauti ir kurie juos ICES VII d, e, f, g ir h kvadratuose žvejoja didesnio selektyvumo TBB įrankiu (pvz., su didelių akių pailginamąja dalimi), kurio tinklo akių dydis yra 80–199 mm.
               
            6 straipsnis
      Laivai, kuriems taikomas įpareigojimas iškrauti laimikį
      1.   Valstybės narės pagal priede išdėstytus kriterijus nustato, kokiems kiekvienos konkrečios žvejybos laivams taikomas įpareigojimas iškrauti laimikį.
      Laivams, kuriems 2017 m. taikytas įpareigojimas iškrauti laimikį vykdant tam tikrą žvejybą, įpareigojimas iškrauti laimikį vykdant tą žvejybą taikomas ir toliau.
      2.   Iki 2017 m. gruodžio 31 d. atitinkamos valstybės narės per saugiąją Sąjungos kontrolės svetainę Komisijai ir kitoms valstybėms narėms pateikia pagal 1 dalį atrinktų priede nurodytos kiekvienos konkrečios žvejybos laivų sąrašus. Šiuos sąrašus jos nuolat atnaujina.
      7 straipsnis
      Panaikinimas
      Deleguotasis reglamentas (ES) 2016/2375 panaikinamas.
      8 straipsnis
      Įsigaliojimas
      Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
      Jis taikomas nuo 2018 m. sausio 1 d. iki 2018 m. gruodžio 31 d.
      Tačiau 6 straipsnis taikomas nuo šio reglamento įsigaliojimo dienos.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. spalio 20 d.
         
            
               Komisijos vardu
            
            
               Pirmininkas
            
            Jean-Claude JUNCKER
         
      
      
         (1)  OL L 352, 2016 10 12, p. 39.
      
      
         (2)  2015 m. spalio 12 d. Komisijos deleguotuoju reglamentu (ES) 2015/2438 buvo nustatytas 2016–2018 m. tam tikrai priedugnio žuvų žvejybai šiaurės vakarų vandenyse taikomas išmetimo į jūrą mažinimo planas (OL L 336, 2015 12 23, p. 29); tas reglamentas buvo panaikintas ir pakeistas 2016 m. spalio 12 d. Komisijos deleguotuoju reglamentu (ES) 2016/2375, kuriuo 2016–2018 m. nustatomas tam tikrai priedugnio žvejybai šiaurės vakarų vandenyse taikomas išmetimo į jūrą mažinimo planas (OL L 352, 2016 12 23, p. 39).
      
         (3)  2017-07_STECF PLEN 17-02_JRCxxx.pdf.
      
         (4)  Šiame reglamente naudojamus žvejybos įrankių kodus nustatė Jungtinių Tautų Maisto ir žemės ūkio organizacija.
      
         PRIEDAS
         
            Žvejyba, kuriai taikomas įpareigojimas iškrauti laimikį
         
         
                     a)
                  
                  
                     Žvejyba ICES VI parajonio ir Vb kvadrato Sąjungos ir tarptautiniuose vandenyse
                     
                                 Žvejyba
                              
                              
                                 Žvejybos įrankio kodas
                              
                              
                                 Žvejybos įrankio aprašymas
                              
                              
                                 Tinklo akių dydis
                              
                              
                                 Iškrautinų žuvų rūšys
                              
                           
                                 Atlantinės menkės (Gadus morhua), juodadėmės menkės (Melanogrammus aeglefinus), paprastieji merlangai (Merlangius merlangus) ir ledjūrio menkės (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Tralai ir velkamieji tinklai
                              
                              
                                 Visų dydžių
                              
                              
                                 Visas juodadėmių menkių laimikis ir jūrų liežuvių, jūrinių plekšnių ir megrimų priegauda, jeigu menkinės žuvys, t. y. atlantinės menkės, juodadėmės menkės, paprastieji merlangai ir ledjūrio menkės, kartu sudarė daugiau kaip 5 % bendro 2015 ir 2016 m. (*1) iš kiekvieno laivo iškrauto visų rūšių žuvų kiekio.
                              
                           
                                 Norveginiai omarai (Nephrops norvegicus)
                              
                              
                                 OTB, SSC, OTT, PTB, SDN, SPR, FPO, TBN, TB, TBS, OTM, PTM, SX, SV, FIX, OT, PT, TX
                              
                              
                                 Tralai, velkamieji tinklai, dugninės gaudyklės ir gaudyklės
                              
                              
                                 Visų dydžių
                              
                              
                                 Visas norveginių omarų laimikis ir juodadėmių menkių, europinių jūrų liežuvių, jūrinių plekšnių ir megrimų priegauda, jeigu norveginiai omarai sudarė daugiau kaip 5 % bendro 2015 ir 2016 m. (*1) iš kiekvieno laivo iškrauto visų rūšių žuvų kiekio.
                              
                           
                                 Ledjūrio menkės (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Tralai
                              
                              
                                 ≥ 100 mm
                              
                              
                                 Visas ledjūrio menkių laimikis, jeigu ledjūrio menkės sudarė daugiau kaip 50 % bendro 2015 ir 2016 m. (*1) iš kiekvieno laivo iškrauto visų rūšių žuvų kiekio.
                              
                           
                                 Juodosios kalavijos (Aphanopus carbo)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Tralai ir velkamieji tinklai
                              
                              
                                 ≥ 100 mm
                              
                              
                                 Visas juodųjų kalavijų laimikis, jeigu juodosios kalavijos sudarė daugiau kaip 20 % bendro 2015 ir 2016 m. (*1) iš kiekvieno laivo iškrauto visų rūšių žuvų kiekio.
                              
                           
                                 Melsvosios molvos (Molva dypterygia)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Tralai ir velkamieji tinklai
                              
                              
                                 ≥ 100 mm
                              
                              
                                 Visas melsvųjų molvų laimikis, jeigu melsvosios molvos sudarė daugiau kaip 20 % bendro 2015 ir 2016 m. (*1) iš kiekvieno laivo iškrauto visų rūšių žuvų kiekio.
                              
                           
                                 Grenadieriai (Coryphaeides rupestris, Macrourus berglax)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Tralai ir velkamieji tinklai
                              
                              
                                 ≥ 100 mm
                              
                              
                                 Visas grenadierių laimikis, jeigu grenadieriai sudarė daugiau kaip 20 % bendro 2015 ir 2016 m. (*1) iš kiekvieno laivo iškrauto visų rūšių žuvų kiekio.
                              
                           
               
                     b)
                  
                  
                     Žvejyba ICES VI ir VII parajoniuose ir ICES Vb kvadrato Sąjungos ir tarptautiniuose vandenyse
                     
                                 Žvejyba
                              
                              
                                 Žvejybos įrankio kodas
                              
                              
                                 Žvejybos įrankio aprašymas
                              
                              
                                 Tinklo akių dydis
                              
                              
                                 Iškrautinų žuvų rūšys
                              
                           
                                 Europinės jūrinės lydekos
                                 (Merluccius merluccius)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM TB, SX, SV, OT, PT, TX
                              
                              
                                 Tralai ir velkamieji tinklai
                              
                              
                                 Visų dydžių
                              
                              
                                 Visas europinių jūrinių lydekų laimikis, jeigu europinės jūrinės lydekos sudarė daugiau kaip 10 % bendro 2015 ir 2016 m. (*2) iš kiekvieno laivo iškrauto visų rūšių žuvų kiekio.
                              
                           
                                 Europinės jūrinės lydekos
                                 (Merluccius merluccius)
                              
                              
                                 GNS, GN, GND, GNC, GTN, GTR, GEN
                              
                              
                                 Visi žiauniniai tinklai
                              
                              
                                 Visų dydžių
                              
                              
                                 Visas europinių jūrinių lydekų laimikis.
                              
                           
                                 Europinės jūrinės lydekos
                                 (Merluccius merluccius)
                              
                              
                                 LL, LLS, LLD, LX, LTL, LHP, LHM
                              
                              
                                 Visos ūdos
                              
                              
                                 Visų dydžių
                              
                              
                                 Visas europinių jūrinių lydekų laimikis.
                              
                           
               
                     c)
                  
                  
                     Žvejyba ICES VII parajonyje
                     
                                 Žvejyba
                              
                              
                                 Žvejybos įrankio kodas
                              
                              
                                 Žvejybos įrankio aprašymas
                              
                              
                                 Tinklo akių dydis
                              
                              
                                 Iškrautinų žuvų rūšys
                              
                           
                                 Norveginiai omarai (Nephrops norvegicus)
                              
                              
                                 OTB SSC, OTT, PTB, SDN, SPR, FPO, TBN, TB, TBS, OTM, PTM, SX, SV, FIX, OT, PT, TX
                              
                              
                                 Tralai, velkamieji tinklai, dugninės gaudyklės ir gaudyklės
                              
                              
                                 Visų dydžių
                              
                              
                                 Visas norveginių omarų laimikis, jeigu norveginiai omarai sudarė daugiau kaip 10 % bendro 2015 ir 2016 m. (*3) iš kiekvieno laivo iškrauto visų rūšių žuvų kiekio.
                              
                           
                                 Ledjūrio menkės (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Tralai
                              
                              
                                 ≥ 100 mm
                              
                              
                                 Visas ledjūrio menkių laimikis, jeigu ledjūrio menkės sudarė daugiau kaip 50 % bendro 2015 ir 2016 m. (*3) iš kiekvieno laivo iškrauto visų rūšių žuvų kiekio.
                              
                           
               
                     d)
                  
                  
                     Žvejyba ICES VIIa kvadrate
                     
                                 Žvejyba
                              
                              
                                 Žvejybos įrankio kodas
                              
                              
                                 Žvejybos įrankis
                              
                              
                                 Tinklo akių dydis
                              
                              
                                 Iškrautinų žuvų rūšys
                              
                           
                                 Atlantinės menkės (Gadus morhua), juodadėmės menkės (Melanogrammus aeglefinus), paprastieji merlangai (Merlangius merlangus) ir ledjūrio menkės (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Tralai ir velkamieji tinklai
                              
                              
                                 Visų dydžių
                              
                              
                                 Visas juodadėmių menkių laimikis, jeigu menkinės žuvys, t. y. atlantinės menkės, juodadėmės menkės, paprastieji merlangai ir ledjūrio menkės, kartu sudarė daugiau kaip 10 % bendro 2015 ir 2016 m. (*4) iš kiekvieno laivo iškrauto visų rūšių žuvų kiekio.
                              
                           
               
                     e)
                  
                  
                     Žvejyba ICES VIId kvadrate
                     
                                 Žvejyba
                              
                              
                                 Žvejybos įrankio kodas
                              
                              
                                 Žvejybos įrankis
                              
                              
                                 Tinklo akių dydis
                              
                              
                                 Iškrautinų žuvų rūšys
                              
                           
                                 Europiniai jūrų liežuviai (Solea solea)
                              
                              
                                 TBB
                              
                              
                                 Visi sijiniai tralai
                              
                              
                                 Visų dydžių
                              
                              
                                 Visas europinių jūrų liežuvių laimikis.
                              
                           
                                 Europiniai jūrų liežuviai (Solea solea)
                              
                              
                                 OTT, OTB, TBS, TBN, TB, PTB, OT, PT, TX
                              
                              
                                 Tralai
                              
                              
                                 < 100 mm
                              
                              
                                 Visas europinių jūrų liežuvių laimikis.
                              
                           
                                 Europiniai jūrų liežuviai (Solea solea)
                              
                              
                                 GNS, GN, GND, GNC, GTN, GTR, GEN
                              
                              
                                 Visi sieniniai tinklai ir žiauniniai tinklai
                              
                              
                                 Visų dydžių
                              
                              
                                 Visas europinių jūrų liežuvių laimikis.
                              
                           
                                 Atlantinės menkės (Gadus morhua), juodadėmės menkės (Melanogrammus aeglefinus), paprastieji merlangai (Merlangius merlangus) ir ledjūrio menkės (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Tralai ir velkamieji tinklai
                              
                              
                                 Visų dydžių
                              
                              
                                 Visas paprastųjų merlangų laimikis, jeigu menkinės žuvys, t. y. atlantinės menkės, juodadėmės menkės, paprastieji merlangai ir ledjūrio menkės, kartu sudarė daugiau kaip 10 % bendro 2015 ir 2016 m. (*5) iš kiekvieno laivo iškrauto visų rūšių žuvų kiekio.
                              
                           
               
                     f)
                  
                  
                     Žvejyba ICES VIIe kvadrate
                     
                                 Žvejyba
                              
                              
                                 Žvejybos įrankio kodas
                              
                              
                                 Žvejybos įrankis
                              
                              
                                 Tinklo akių dydis
                              
                              
                                 Iškrautinų žuvų rūšys
                              
                           
                                 Europiniai jūrų liežuviai (Solea solea)
                              
                              
                                 TBB
                              
                              
                                 Visi sijiniai tralai
                              
                              
                                 Visų dydžių
                              
                              
                                 Visas europinių jūrų liežuvių laimikis.
                              
                           
                                 Europiniai jūrų liežuviai (Solea solea)
                              
                              
                                 GNS, GN, GND, GNC, GTN, GTR, GEN
                              
                              
                                 Visi sieniniai tinklai ir žiauniniai tinklai
                              
                              
                                 Visų dydžių
                              
                              
                                 Visas europinių jūrų liežuvių laimikis.
                              
                           
               
                     g)
                  
                  
                     Žvejyba ICES VII d ir e kvadratuose
                     
                                 Žvejyba
                              
                              
                                 Žvejybos įrankio kodas
                              
                              
                                 Žvejybos įrankis
                              
                              
                                 Tinklo akių dydis
                              
                              
                                 Iškrautinų žuvų rūšys
                              
                           
                                 Sidabriniai polakai (Pollachius pollachius)
                              
                              
                                 GNS, GN, GND, GNC, GTN, GTR, GEN
                              
                              
                                 Visi sieniniai tinklai ir žiauniniai tinklai
                              
                              
                                 Visų dydžių
                              
                              
                                 Visas sidabrinių polakų laimikis.
                              
                           
               
                     h)
                  
                  
                     Žvejyba ICES VII b, c ir f–k kvadratuose
                     
                                 Žvejyba
                              
                              
                                 Žvejybos įrankio kodas
                              
                              
                                 Žvejybos įrankis
                              
                              
                                 Tinklo akių dydis
                              
                              
                                 Iškrautinų žuvų rūšys
                              
                           
                                 Europiniai jūrų liežuviai (Solea solea)
                              
                              
                                 TBB
                              
                              
                                 Visi sijiniai tralai
                              
                              
                                 Visų dydžių
                              
                              
                                 Visas europinių jūrų liežuvių laimikis.
                              
                           
                                 Europiniai jūrų liežuviai (Solea solea)
                              
                              
                                 GNS, GN, GND, GNC, GTN, GTR, GEN
                              
                              
                                 Visi sieniniai tinklai ir žiauniniai tinklai
                              
                              
                                 Visų dydžių
                              
                              
                                 Visas europinių jūrų liežuvių laimikis.
                              
                           
               
                     i)
                  
                  
                     Žvejyba ICES VII b, c, e ir f–k kvadratuose
                     
                                 Žvejyba
                              
                              
                                 Žvejybos įrankio kodas
                              
                              
                                 Žvejybos įrankis
                              
                              
                                 Tinklo akių dydis
                              
                              
                                 Iškrautinų žuvų rūšys
                              
                           
                                 Atlantinės menkės (Gadus morhua), juodadėmės menkės (Melanogrammus aeglefinus), paprastieji merlangai (Merlangius merlangus) ir ledjūrio menkės (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Tralai ir velkamieji tinklai
                              
                              
                                 Visų dydžių
                              
                              
                                 Visas paprastųjų merlangų laimikis, jeigu menkinės žuvys, t. y. atlantinės menkės, juodadėmės menkės, paprastieji merlangai ir ledjūrio menkės, kartu sudarė daugiau kaip 10 % bendro 2015 ir 2016 m. (*6) iš kiekvieno laivo iškrauto visų rūšių žuvų kiekio.
                              
                           
               
            (*1)  Šią žvejybą vykdantys laivai, kurie pagal Komisijos deleguotąjį reglamentą (ES) 2016/2375 įtraukti į laivų, kuriems taikomas įpareigojimas iškrauti laimikį, sąrašą, lieka šio reglamento 4 straipsnyje nurodytame sąraše, nepaisant to, kad pasikeitė referencinis laikotarpis, ir jiems vykdant šią žvejybą toliau taikomas įpareigojimas iškrauti laimikį.
         
            (*2)  Šią žvejybą vykdantys laivai, kurie pagal Komisijos deleguotąjį reglamentą (ES) 2016/2375 įtraukti į laivų, kuriems taikomas įpareigojimas iškrauti laimikį, sąrašą, lieka šio reglamento 4 straipsnyje nurodytame sąraše, nepaisant to, kad pasikeitė referencinis laikotarpis, ir jiems vykdant šią žvejybą toliau taikomas įpareigojimas iškrauti laimikį.
         
            (*3)  Šią žvejybą vykdantys laivai, kurie pagal Komisijos deleguotąjį reglamentą (ES) 2016/2375 įtraukti į laivų, kuriems taikomas įpareigojimas iškrauti laimikį, sąrašą, lieka šio reglamento 4 straipsnyje nurodytame sąraše, nepaisant to, kad pasikeitė referencinis laikotarpis, ir jiems vykdant šią žvejybą toliau taikomas įpareigojimas iškrauti laimikį.
         
            (*4)  Šią žvejybą vykdantys laivai, kurie pagal Komisijos deleguotąjį reglamentą (ES) 2016/2375 įtraukti į laivų, kuriems taikomas įpareigojimas iškrauti laimikį, sąrašą, lieka šio reglamento 4 straipsnyje nurodytame sąraše, nepaisant to, kad pasikeitė referencinis laikotarpis, ir jiems vykdant šią žvejybą toliau taikomas įpareigojimas iškrauti laimikį.
         
            (*5)  Šią žvejybą vykdantys laivai, kurie pagal Komisijos deleguotąjį reglamentą (ES) 2016/2375 įtraukti į laivų, kuriems taikomas įpareigojimas iškrauti laimikį, sąrašą, lieka šio reglamento 4 straipsnyje nurodytame sąraše, nepaisant to, kad pasikeitė referencinis laikotarpis, ir jiems vykdant šią žvejybą toliau taikomas įpareigojimas iškrauti laimikį.
         
            (*6)  Šią žvejybą vykdantys laivai, kurie pagal Komisijos deleguotąjį reglamentą (ES) 2016/2375 įtraukti į laivų, kuriems taikomas įpareigojimas iškrauti laimikį, sąrašą, lieka šio reglamento 4 straipsnyje nurodytame sąraše, nepaisant to, kad pasikeitė referencinis laikotarpis, ir jiems vykdant šią žvejybą toliau taikomas įpareigojimas iškrauti laimikį.